બાકી ચાઈનાથી શું મંગાવવું એ મોટો સવાલ છે. આના બે કારણો છે, પહેલું કારણ એ કે ચીનની દીવાલ સિવાય ચાઈનાની કોઈ વસ્તુઓ ટકાઉ નથી. એટલે સુધી કે આપણે ત્યાં હવે બિનટકાઉ ચીજ-વસ્તુઓને ચાઇનીઝ કહેવાનો રીવાજ પડી ગયો છે. ચાઇનીઝ મોબાઈલ, બેટરી, રમકડા વગેરે ટકાઉ હોતાં નથી, પણ એ સસ્તા હોવાને લીધી લોકો ખરીદતા હોય છે. એમ તો રામલાઓ પણ બહુ ટકતા નથી અને મોંઘા પણ પડે છે. એટલે ચીનથી રામલા મંગાવી શકાય. કમસેકમ એ સસ્તા તો પડે જ, ઉપરાંત એમને હોળી અને સાતમ-આઠમ જેવું કશું હોય નહિ એટલે રજાઓ પણ ઓછી પાડે. ઉપરથી નવરા પડે ત્યારે ચાઇનીઝ રાંધી આપે એ જુદું. સામે બોનસ તરીકે આપણા ઘરની ભીંતો પર અને બારી-બારણાની તિરાડોમાં ફરતું એમનું કરિયાણું મફતમાં લઇ જવાની એને છૂટ આપવી પડે!